
ПРОТОКОЛ
№ 2/17.02.2020 г.

Днес, 17.02.2020 г. в гр. София, в административната сграда на Конституционния съд, в стая 532 от 11.00 часа се проведе заседание на комисията, назначена със заповед на Председателя  на Конституционния съд, за определяне на системата за оценка на кандидатите на писмена разработка свързана с практиката на Конституционния съд и въпросите към кандидатите при провеждане на интервюто за длъжността: „Правен експерт” в дирекция „Специализирана администрация“ към Конституционния съд на Република България.
Изпитът на допуснатите кандидати ще се проведе в Конституционния съд на 24 февруари 2020 г. от 09.00 часа в сградата на Министерски съвет, бул. „Дондуков“ № 1, ет.5 в залата за закрити заседания на съда.

Конкурсната процедура ще се проведе в два етапа: писмена разработка  свързана с практиката на Конституционния съд и интервю.
1. За първият етап конкурсната комисия предлага три различни теми по обявената тематика. Писмената разработка свързана с практиката на Конституционния съд продължава 2 часа от момента на изтеглянето на темата  от произволно избран кандидат. На основание чл. 38, ал.3 от Наредбата за провеждане на конкурсите и подбора при мобилност на държавни служители, представянето на кандидатите ще се оценява по 5-степенна скала. За успешно издържал писмения изпит се счита този кандидат, чийто резултат от същия е най-малко 4. Той се допуска до интервю. Оценката на всеки кандидат е средноаритметична от оценката на проверяващите съдии. 
 Кандидатите ще бъдат уведомени за резултатите лично или по електронната поща, ако са представили такава.  
2. Интервюто с допуснатите кандидати за длъжността: „Правен експерт” в дирекция „Специализирана администрация“ в Конституционния съд  ще се проведе на 27 февруари 2020 г. от 10.00 часа в сградата на Министерски съвет, бул. „Дондуков“ № 1,  ет.5 в залата за закрити заседания на съда.
 Съгласно Наредбата за провеждане на конкурсите и подбора при мобилност на държавни служители, комисията формулира въпросите, които ще се задават на интервюто. Въпросите са едни и същи за всеки кандидат и имат за цел да установят в каква степен кандидатът притежава професионалните и делови качества необходими за изпълнението на длъжността.
  
1. Определените компетентности по които ще се задават въпроси, за длъжността „Правен експерт” в дирекция „Специализирана администрация“ в Конституционния съд  са както следва:
· Аналитична компетентност;
· Ориентация към резултати;
· Работа в екип;
· Комуникативна компетентност;
· Професионална компетентност;
· Дигигитална компетентност;
              -    Владеене на чужд език;

На основание чл.42, ал.4 от Наредбата, всеки член на комисията преценява качествата на кандидата въз основа на неговите отговори по 5- степенна скала и попълва формуляр съгласно приложение № 5.
Комисията определи и  минималния резултат, при който кандидатът се счита успешно издържал интервюто, а именно „ 4”.  Максимална оценка „5“.
1. Крайно класиране: 
Комисията определи коефициента, с който ще се умножат резултатите на кандидатите от писмената разработка и интервюто предвид относителната им тежест при преценка на качествата на кандидата за заемане на конкурсната длъжност: 
Резултатът от писмената разработка се умножава по коефициент: 4.
Резултатът от интервюто се умножава по коефициент: 5.
Окончателният резултат на всеки кандидат е сбор от резултатите получени при писмената разработка, и интервюто, умножени с определените коефициенти. Комисията класира кандидатите по реда на получената обща крайна оценка.
Не издържалите съответния етап не участват в класирането.

